Case ID: 1176244
Sentence 1: İşin halları: Məhkəmənin hökmünə görə təqsirləndirilən şəxs Məhkum1 qanunsuz yolla qazanc əldə etmək üçün tanışı Məhkum2 və şəxsiyyəti məlum olmayan İran İslam Respublikası vətəndaşı, həmçinin şəxsiyyəti məlum olmayan digər şəxslərlə qabaqcadan əlbir olan bir qrup şəxs halında külli miqdarda müxtəlif növlü narkotik vasitələrin qanunsuz olaraq satış məqsədi ilə İran İslam Respublikasından Azərbaycan Respublikasına qaçaqmalçılıq yolu ilə gətirilməsi ilə bağlı qabaqcadan razılıq əldə etmiş, bundan sonra cinayətkar qrupun üzvlərinin aralarında olan razılaşmaya və ümumi cinayətkar niyyətə uyğun olaraq, şəxsiyyəti məlum olmayan şəxs bir bağlamada olan və külli miqdar təşkil edən narkotik vasitələri-ümumi təmiz çəkisi 995,0 qram tiryəki, ümumi təmiz çəkisi 380,200 qram heroini, ümumi təmiz çəkisi 995,0 qram həşiş qətranını və təsir maddəsinin ümumi miqdarı 11,4 qram təşkil edən 285 həbdə Azərbaycan Respublikasının ərazisində dövriyyəsi məhdudlaşdırılan narkotik vasitələrin İİ siyahısının İ bəndinə daxil olan metadonu satış məqsədi ilə qanunsuz olaraq əldə edib, saxlayıb, daşımaqla məlum olmayan vaxtda Azərbaycan Respublikasının mühafizə olunan dövlət sərhədini, dövlət sərhədinin nəzarətburaxılış məntəqələrindən kənar Xəzər dənizindən keçməklə həmin külli miqdarda narkotik vasitələri gömrük sərhədindən gömrük nəzarətindən kənar, yəni qaçaqmalçılıq yolu ilə İran İslam Respublikasından Azərbaycan Respublikasına keçirərək ona və Məhkum2 təhvil vermək üçün Dövlət Sərhəd Xidmətinin Sahil Mühafizəsinin Cənub şöbəsinin Astara rayonunun xx kəndinin ərazisində yerləşən xidməti ərazisində gizlətmiş, cinayətkar qrupun üzvləri Məhkum1 və Məhkum2 Azərbaycan Respublikasının gömrük sərhədindən gömrük nəzarətindən kənar, qaçaqmalçılıq yolu ilə İran İslam Respublikasından Azərbaycan Respublikasına keçirilmiş, bir bağlamada olmaqla külli miqdar təşkil edən narkotik vasitələri - heroini, tiryəki, həşiş qətranını və metadonu gizlədildiyi yerdən qanunsuz olaraq satış məqsədi ilə götürmək üçün xx xxxxxxxx 2018-ci ildə saat 23 radələrində Məhkum1 özünə məxsus, lakin Məhkum2 tərəfindən idarə olunan «NİVA» markalı», ** BC *** dövlətqeydiyyat nişanlı avtomaşınla həmin əraziyə gəlmiş, aralarındakı razılığa əsasən Məhkum2 avtomaşından düşərək bir ədəd bağlamada içərisində külli miqdarda olan narkotik vasitələri qanunsuz olaraq satış məqsədi ilə əldə edərək saxlayıb daşıyarkən Dövlət Sərhəd Xidmətinin əməkdaşları tərəfindən keçirilmiş əməliyyat tədbirləri nəticəsində saxlanılmış və qeyd olunan külli miqdarda narkotik vasitələr sonuncudan aşkar edilərək götürülmüşdür.